Διάταξη του Δικαστηρίου (ένατο τμήμα) της 24ης Φεβρουαρίου 2015 – Pesquerias Riveirenses κ.λπ. κατά Συμβουλίου
(Υπόθεση C‑164/14 P) 1(1)
«Αίτηση αναιρέσεως – Αλιευτική πολιτική – Διατήρηση των αλιευτικών πόρων – Αποθέματα ιχθύων που αποτελούν αντικείμενο διεθνών διαπραγματεύσεων ή συμφωνιών – Από κοινού εκτίμηση της βόρειας και της νότιας συνιστώσας του αποθέματος του είδους προσφυγάκι στον Βορειοανατολικό Ατλαντικό, για τον καθορισμό του TAC – Παραδεκτό της προσφυγής – Πράξη που δεν αφορά άμεσα ιδιώτες – Αίτηση αναιρέσεως προδήλως αβάσιμη»
1.                     Αναίρεση – Λόγοι – Απλή επανάληψη των προβληθέντων ενώπιον του Γενικού Δικαστηρίου λόγων και επιχειρημάτων – Απαράδεκτο – Αμφισβήτηση της ερμηνείας ή της εφαρμογής του δικαίου της Ένωσης στην οποία προέβη το Γενικό Δικαστήριο – Παραδεκτό (Άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου, άρθρο 169) (βλ. σκέψεις 21, 22)
2.                     Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Άμεσος επηρεασμός – Κριτήρια – Κανονισμός ο οποίος καθορίζει ενιαίο συνολικό επιτρεπόμενο αλίευμα για το απόθεμα του είδους προσφυγάκι του Βορειοανατολικού Ατλαντικού – Προσφυγή των πλοιοκτητών ή εφοπλιστών σκαφών που ασχολούνται με τέτοιου είδους αλιεία – Πράξη που δεν αφορά άμεσα τον προσφεύγοντα – Δικαίωμα αποτελεσματικής δικαστικής προστασίας – Υποχρέωση προσφυγής στα εσωτερικά ένδικα βοηθήματα για την προσβολή των μέτρων αυτών (Άρθρα 263 εδ. 4 ΣΛΕΕ, 267 ΣΛΕΕ και 277 ΣΛΕΕ· κανονισμός 40/2013 του Συμβουλίου) (βλ. σκέψεις 33-41)
Διατακτικό
Το Δικαστήριο διατάσσει:
1)
Απορρίπτει την προσφυγή ως προδήλως αβάσιμη.
2)
Οι Pesquerias Riveirenses SL κ.λπ. φέρουν τα δικαστικά τους έξοδα και καταδικάζονται στα δικαστικά έξοδα του Συμβουλίου της Ευρωπαϊκής Ένωσης.
3)
Η Ευρωπαϊκή Επιτροπή φέρει τα δικαστικά της έξοδα.
1 –      ΕΕ C 159 της 26.5.2014.